ธปท.ออกพันธบัตร3.5หมื่นล้านบาท
ธปท.ออกพันธบัตรประจำเดือนพ.ค.วงเงิน 3.5 หมื่นล้านบาท อายุ 14 วัน เปิดประมูลขายวันนี้
15 พ.ค. 2558

ธปท.ออกพันธบัตรประจำเดือนพ.ค.วงเงิน 3.5 หมื่นล้านบาท อายุ 14 วัน เปิดประมูลขายวันนี้
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ประกาศกำหนดแผนการออกพันธบัตรธปท.อายุไม่เกิน 15 วันในเดือนพ.ค.ปีนี้ โดยจะออกพันธบัตร ธปท.รุ่น พ.14/14/58 ในวงเงิน 3.5 หมื่นล้านบาท อายุ 14 วัน เปิดประมูลในวันที่ 15 พ.ค.58 กำหนดชะระเงินในวันที่ 19 พ.ค.58 และครอบกำหนดในวันที่ 2 มิ.ย.58
ทั้งนี้ การออกพันธบัตร ธปท.เป็นการดำเนินการบริหารสภาพคล่อง เพื่อดูดซับสภาพคล่องในระบบตามปกติให้มีปริมาณเพียงพอและเหมาะสมกับระดับอัตราดอกเบี้ยนโยบายในปัจจุบันที่ 1.50%
นอกจากนี้ ธปท.ยังออกประกาศกำหนดอัตราดอกเบี้ยของพันธบัตร ธปท.ประเภทอัตราดอกเบี้ยลอยตัวอายุ 3 ปี รุ่นที่ 1/FRB 3 ปี/2558 สำหรับงวดเริ่มต้นวันที่ 17 พ.ค. 58 เท่ากับ 1.57833% ต่อปี เท่ากับอัตราดอกเบี้ยอ้างอิงระยะสั้นในการกู้ยืมเงินระหว่างธนาคารของตลาดกรุงเทพ หรือ ไบบอร์  ระยะ 3 เดือน ณ 14 ก.พ.58 ลบ 0.1% โดยให้มีผลบังคับใช้ตั้งแต่ 14 พ.ค.58 นี้เป็นต้นไปด้วย